Predstavljamo novi treći dres Hajduka za sezonu 2017/18

Predstavljen novi treći dres HNK Hajduk

Hajduk je zajedno sa svojim tehničkim sponzorom tvrtkom Macron predstavio treću garnituru dresova za nadolazeću sezonu. Novi dres je veliko finale predstavljenog projekta "ili jesmo ili nismo" i na njemu se nalaze imena svih navijača koji su sudjelovali u istom.

Novi treći dres je modernog, slim kroja i na njemu se nalazi "micromesh" umetak koji omogućuje optimalnu prozračnost i udobnost. Kreiran je u potpunosti od strane navijača do najsitnijih detalja, od kroja dresa do boje podloge i imena. Na crnoj podlozi nalaze se siva imena donatora, a cijela priča je zaokružena crvenim i plavim "micromesh" umecima na bokovima.

Prve primjerke trećeg dresa, koji se od danas mogu naći u prodaji u našim fan shopovima i web shopu, u Split je donijela naša dobitnica u "Igri za navijače" Alma Šarić.

6/7/2017 - 08:45 sati

Klub

Foto: Robert Matić / hajduk.hr